ན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།

རྣམ་པ་ཇི་ལྟ་བ་བཞིན་དུ་གྱུར། འཁོར་ལོའི་ཡིག་འབྲུ་རྣམས་ལས་འོད་འཕྲོས་པས།
ཕྱོགས་བཅུའི་བདེ་བར་གཤེགས་པ་ཐམས་ཅད་ཀྱི་ཐུགས་ཀ་ནས་ཡེ་ཤེས་ཀྱི་འཁོར་ལོ་
དཔག་ཏུ་མེད་པ་སྤྱན་དྲངས་ནས་བྲིས་པའི་འཁོར་ལོ་ལ་ཐིམ་པར་གྱུར། ཛཿཧཱུྃ་བྃ་ཧོཿཡང་
ཡང་བརྗོད། ཨོཾ་བཛྲ་པུཥྤ་ཨཱཿཧཱུྃ་སོགས་ལྔས་མཆོད། གཏོར་མ་དང་པོ་རང་གི་ཡི་དམ་བདེ་
ཀྱེ་གང་ཡིན་ལྟར་བྱིན་གྱིས་བརླབས་ནས་འདས་པའི་ལྷ་ལ་རང་རང་གི་ཆོ་གས་དབུལ།
བདག་གི་ཐུགས་ཀའི་ཧཱུྃ་ལས་འོད་ཟེར་འཕྲོས་པས་བསྒྲུབ་བྱ་བཀུག་སྟེ། འཁོར་ལོའི་ལྟེ་
བའི་མིང་ཡིག་ལ་ཐིམ་པར་བསམས་ལ། གཏོར་མ་གཉིས་པ་སྔར་ལྟར་བྱིན་གྱིས་བརླབས་
ནས། བདེ་མཆོག་ལྟར་ན་མཁའ་འགྲོ་སྤྱི་གཏོར་རམ། ཀྱེ་རྡོར་ལྟར་ན་ཕྱི་རོལ་པའི་ཆོ་གས་
འབྱུང་པོ་ཐམས་ཅད་ལ་དབུལ། ཡིག་རྙིང་དུ་ཕྱོགས་སྐྱོང་ལ་འབུལ་བར་གསུངས་པས་འདི་
གཉིས་ལ་ཚང་ངོ་། །དེ་ནས་ཡི་གེ་བརྒྱ་པ་དང༌། ཨཱ་ལི་ཀཱ་ལི་བརྒྱ་རྩ་བརྒྱད་རེ་བཟླས་ཏེ།
སོ་སོའི་ཧཱུྃ་ཕཊ་ཀྱི་གོང་དུ། མིང་འདི་ཞེས་བྱ་བ་ལ་རཀྵ་རཀྵཞེས་གཞུག་གོ། །དེ་ནས་
འཁོར་ལོ་ཟངས་སམ་ལྕགས་ཀྱི་ཐུར་མ་ལ་དྲིལ་ཏེ་ལ་ཆས་གཏུམས། གཏོར་མ་གསུམ་པ་
བགེགས་ལ་བྱིན་རླབས་དང་བསྔོ་བ་ལྷན་ཅིག་པར། ཨོཾ་སརྦ་བིརྞྞན་ན་མཿསརྦ་ཏ་ཐཱ་ག་ཏེ་
བྷོ་བིཤྭ་སོགས་ལན་གསུམ་གྱིས་བཏང་ལ་བསྐྲད་དེ། འཁོར་ལོ་བཻཙུན་པ་དང་བུད་མེད་ཀྱི་
དཔུང་པ་གཡས་དང་། སྐྱེས་པའི་གཡོན་དུ་བཏགས། དུས་ནམ་གཙོ་ལ་ལག་པ་གཡས་
པས་བཀབ་ལ་གོང་གི་སྔགས་རྣམས་བཟླའོ། །སྒོམ་བཟླས་ནས་འདིའི་བར་ཉམས་སུ་ལེན་
པ་ལ་སྒོམ་བཟླས་ཀྱི་ལུང་ངེས་པ་ཅན་ཐོབ་དགོས་པས། དེ་ཉིད་འབོག་པའི་ཆོ་ག་ནི།
སློབ་དཔོན་གྱི་བྱ་བ་བདེ་ཀྱེ་སོགས་ཀྱི་མངོན་རྟོགས་དང་འབྲེལ་བའམ། མ་འབྲེལ་བའི་ཚེ་
སྒོམ་བཟླས་སྔར་སྨོས་པ་ལྟར་བྱ། གཉིས་པོ་གང་ལྟར་ཡང་རྡོར་སེམས་ཀྱི་ང་རྒྱལ་ལ་
གནས་པས་སློབ་མ་ཚོགས་པ་དང༌། སེམས་བསྐྱེད་གསལ་འདེབས་དང་། འདིར་གང་
གསན་པར་བྱ་བའི་ཆོས་ནི། རིག་པ་འཛིན་པའི་སྡོམ་ལྡན་གྱི་གང་ཟག་ལ་ཡན་ལག་མ་ཚང་

310

དཔལ་རྡོ་རྗེ་སེམས་དཔའ་ཧེ་རུ་ཀའི་སྒོམ་བཟླས་ཡན་ལག་དང་བཅས་པ་བྱིན་རླབས་ཟླ་ཞུན་གྱི་ཆུ་བོ།
བའི་ལྟུང་བ་བྱུང་ན། བྱིན་གྱིས་བརླབ་པ་དང༌། ལྟུང་བ་འཕེལ་དུ་མི་གཞུག་པར་བྱ་བའི་
ཕྱིར་རྡོ་རྗེ་སེམས་དཔའི་སྒོམ་བཟླས་ཐུན་གྱི་འགོར་མཛད་པ་ནི། སློབ་དཔོན་འཇམ་དཔལ་
གྲགས་པས། གལ་ཏེ་ལྟུང་སོགས་བྱུང་གྱུར་ན། །ཡི་གེ་བརྒྱ་པས་བྱིན་གྱིས་བརླབ། །ཇི་
སྲིད་དུས་ལས་མ་འདས་པར། །དག་པའི་ལས་ལ་ཉེར་གནས་བྱ། །འགྱོད་བཅས་ཉེས་པ་
འཕེལ་མི་འགྱུར། །ཞེས་གསུངས་པ་དང་མཐུན་ལ། ཇི་ལྟར་བྱ་བའི་ཆོ་ག་ཡང༌།
མཐུུན་ལ། ཇི་ལྟར་བྱ་བའི་ཆོ་ག་ཡང༌། །མ་རྒྱུད་
ཀྱི་སྐབས་སུ་བདེ་མཆོག་གི་བཤད་རྒྱུད་ཨ་བྷི་དྷ་ན་དང་། ཕ་རྒྱུད་ཀྱི་སྐབས་སུ་ཀླུ་བྱང་གི་
དཀྱིལ་ཆོག་ཉི་ཤུ་པ་ལ་བརྟེན་པ་ཤས་ཆེ། འདིར་སྔ་མའི་དབང་དུ་བྱས་ན། ཨ་བྷི་དྷ་ནའི་
ལེའུ་ཉི་ཤུ་རྩ་ལྔ་པར། ཡིག་བརྒྱ་ལྷ་ཐམས་ཅད་ཀྱི་གསང་སྔགས་ཡིན་ཚུལ། ཡིག་བརྒྱའི་
སྔགས་དངོས། དེའི་འཁྲུལ་འཁོར་གྱིས་ཕྱིར་ཟློག་རྣམས་གསུངས་ལ། ལེའུ་ཉི་ཤུ་རྩ་དྲུག་
པར། ལྟུང་བ་སྦྱོང་བ་དང་། ལྟུང་བཤགས་ཀྱི་ཆོ་ག་གསུངས། འོན་ཀྱང་ལེའུ་དེ་གཉིས་ཀར་
ལྷ་གང་བསྒོམ་གསལ་བར་མ་གསུངས་པར། ལེའུ་དྲུག་ཅུ་རྩ་བཞི་པ་ལས་རྡོ་རྗེ་སེམས་
དཔའ་དཀར་པོ་ཞལ་གསུམ་ཕྱག་དྲུག་པ་སོགས་བཤད་པ་རྣམས་སྦྱར་ནའང་ཆོག་མོད།
གསང་སྔགས་རབ་འབྱམས་ཀྱི་བདག་པོ་རྗེ་བཙུན་ས་སྐྱ་པ་ཡབ་སྲས་ཀྱིས་སྤྲོས་པ་ཆེ་ཆུང་
འཚམས་པའི་དབང་དུ་མཛད་ནས། རྒྱུད་དེའི་ལེའུ་ཉེར་བཞི་པར་འཁོར་ལོས་སྒྱུར་བ་དྲུག་
གི་དཀྱིལ་འཁོར་གསུངས་པའི། རྡོར་སེམས་ཀྱི་དཀྱིལ་འཁོར་གྱི་གཙོ་བོ་དེ་ཟུར་དུ་ཕྱུང་
ནས་ཆོ་ག་འདི་དང་སྦྱར་བར་མཛད། དེ་དང་མཐུན་པའི་བཟླས་ལུང་ཡང་ལམ་འབྲས་
བརྒྱུད་པ་རྣམས་ཀྱི་ཕྱག་བཞེས་སུ་དར་ཆེ་མོད། ལམ་འབྲས་ཀྱི་ཆ་ལག་ཁོ་ན་ཡིན་པའི་
ངེས་པ་མེད། དེ་ལྟ་བུའི་ཆོ་ག་སྒྲུབ་པ་ལ་སློབ་དཔོན་གྱིས་སྒོམ་བཟླས་ད་ཅི་ནས་ཚར་བ་
ཡིན་པས། ཁྱེད་རང་གི་བྱ་བ་སློབ་དཔོན་ལ་དཔལ་རྡོ་རྗེ་སེམས་དཔའ་དངོས་ཡིན་སྙམ་
པའི་མོས་གུས་དང་ལྡན་པས་བཟླས་ལུང་ཟབ་མོ་ཞུ་བའི་ཡོན་དུ་མཎྜལ་ཞིག་མཛད་པར་ཞུ།
ཞེས་བསྐུལ་ལ་སློབ་མས་མཎྜལ་ཕུལ། དེ་ནས་མེ་ཏོག་དང་བཅས་པའི་ཐལ་མོ་སྦྱར་ཏེ་



311

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།
གསོལ་བ་འདེབས་པ་འདིའི་རྗེས་ཟློས་མཛོད། སངས་རྒྱས་ཐམས་ཅད་འདུས་པའི་གཙོ། །
དཔལ་ལྡན་བླ་མ་རྡོ་རྗེ་འཆང༌། །ཁྱེད་ཀྱི་ཐུགས་རྗེའི་བཀའ་དྲིན་གྱིས། །བདག་ལ་བྱིན་
གྱིས་བརླབ་ཏུ་གསོལ། །ཞེས་ལན་གསུམ་བརྗོད་དུ་གཞུག །དངོས་གཞི་ལུང་སྦྱིན་པ་ལ་
གསུམ། རྗེས་སུ་བཟླས་པ་དང་། དམ་བཅའ་བ་དང༌། བྱིན་གྱིས་བརླབ་པའི་ལུང་ངོ་། །
ང་པོ་རྗེས་སུ་བཟླས་པའི་ལུང་གི་སླད་དུ་དམིགས་པ་འདི་བཞིན་དུ་མཛོད། ཨོཾ་སྭ་བྷཱ་ཝ་
སོགས། ཁྱེད་རང་གི་ཕུང་ཁམས་སྐྱེ་མཆེད་རྣམས་མི་དམིགས་ཏེ་སྟོང་པར་གྱུར། སྟོང་པའི་
ངང་ལས་པདྨ་དང་ཟླ་བའི་སྟེང་དུ། ཁྱེད་རང་སྐད་ཅིག་གིས་རྡོ་རྗེ་སེམས་དཔའ་སོགས་ནས་
ཕྱག་རྒྱ་ལྔས་བརྒྱན་པ་དང་མཉམ་པར་སྦྱོར་བའི་སྐུ་ཅན་དུ་གསལ་བཏབ་ནས། སློབ་དཔོན་
ལ་གུས་འདུད་དྲག་པོས་གསང་སྔགས་ཀྱི་དངོས་གྲུབ་མ་ལུས་པ་སྩལ་དུ་གསོལ་སྙམ་པའི་
ཡིད་ཀྱིས་གསོལ་བ་བཏབ་པས། སློབ་དཔོན་རྡོ་རྗེ་སེམས་དཔའ་ཡབ་ཡུམ་དུ་གསལ་བའི་
ཐུགས་ཀར་ཟླ་བའི་སྟེང་དུ་ཧཱུྃ་གི་མཐའ་མར་ཡི་གེ་བརྒྱ་པས་ཡོངས་སུ་བསྐོར་བར་
བསམས་པའི་ཧཱུྃ་ལས་ཡིག་བརྒྱའི་སྔགས་ཕྲེང་འོད་ཟེར་དཀར་པོ་འཕྲོ་བ་བྱུང༌། སློབ་
དཔོན་གྱི་ཞལ་ནས་ཐོན། ཁྱེད་རང་གི་ཞལ་དུ་ཞུགས། སྙིང་གར་ཟླ་བའི་སྟེང་དུ་ཧཱུྃ་དཀར་
པོ་བསམས་པ་ལ་ཐིམ། དེ་ལས་བདུད་རྩི་དཔག་ཏུ་མེད་པ་བབས། དེས་དེད་ནས། ནད་
གདོན་སྡིག་སྒྲིབ་ཐམས་ཅད་ནག་ནུར་གྱི་རྣམ་པས་བཤང་གཅི་གཉིས་དང་རྐང་མཐིལ་
ནས་ཐོན། ལུས་ཐམས་ཅད་བདུད་རྩིས་གང་བར་མོས་ལ། འདི་ཡི་རྗེས་ཟློས་མཛོད།
ཡིག་བརྒྱ་ལན་གསུམ་བརྗོད་དུ་གཞུག །རྗེས་སུ་བཟླས་པའི་ལུང་ངོ་། །
གཉིས་པ་དམ་བཅའ་བའི་ལུང་ནི། ཡིག་བརྒྱ་ཉིན་རེ་བཞིན་མ་ཆག་པར་བཟླ་
དགོས་པས། ཇི་ཙམ་བཟླ་དྲིས་ཁས་ལེན་དུ་གཞུག །དེ་ནས་དུས་ད་ནས་བཟུང་སྟེ་བྱང་
ཆུབ་མ་ཐོབ་ཀྱི་བར་དུ་དཔལ་རྡོ་རྗེ་སེམས་དཔའ་ཡི་དམ་དུ་བཟུང་། ཡིག་བརྒྱ་ཁས་བླངས་
བཞིན་མ་ཆག་པར་བཟླ་སྙམ་པ་མཛོད་ལ། འདིའི་རྗེས་ཟློས་མཛོད། བླ་མ་རྡོ་རྗེ་སློབ་


312

དཔལ་རྡོ་རྗེ་སེམས་དཔའ་ཧེ་རུ་ཀའི་སྒོམ་བཟླས་ཡན་ལག་དང་བཅས་པ་བྱིན་རླབས་ཟླ་ཞུན་གྱི་ཆུ་བོ།
དཔོན་དགོངས་སུ་གསོལ། །བདག་མིང་འདི་ཞེས་བགྱི་བས། དུས་ད་ནས་བཟུང་སྟེ་སྙིང་
པོ་བྱང་ཆུབ་ལ་མཆིས་ཀྱི་བར་དུ། དཔལ་རྡོ་རྗེ་སེམས་དཔའ་ཡི་དམ་གྱི་ལྷར་བཟུང་ཞིང་ཡི་
གེ་བརྒྱ་པ་ཉིན་རེ་ལ་ཉེར་གཅིག་སོགས་མ་ཆག་པར་བཟླ་བ་དམ་བཅའ་ལགས་སོ། །
ཞེས་ལན་གསུམ་བརྗོད་དུ་གཞུག །དམ་བཅའ་བའི་ལུང་ངོ་། །
གསུམ་པ་བྱིན་གྱིས་བརླབ་པའི་ལུང་ནི། སློབ་དཔོན་ལ་གསོལ་བ་འདེབས་པའི་
ཡིད་ཀྱིས་མེ་ཏོག་འཐོར་ལ་འདིའི་རྗེས་ཟློས་མཛོད། བཅོམ་ལྡན་བདག་ལ་སྩལ་ལགས་
ཀྱིས། །བཅོམ་ལྡན་བདག་ལ་བྱིན་གྱིས་རློབས། །ཞེས་ལན་གསུམ་བརྗོད། སློབ་དཔོན་
།བཅམ་ལྡན་པ་དག་ལ་ཁྲོན་གྱི་ས་རླབས། །ཞེས་ལན་གསུན
གྱིས་སྔགས་ཀྱི་དངོས་གྲུབ་སྩལ་ཞིང་བརྟན་པར་བྱིན་གྱིས་བརླབས་པར་མོས་པ་མཛོད།
སློབ་མའི་སྤྱི་བོར་མེ་ཏོག་བཞག་ཅིང༌། །བཅོམ་ལྡན་འདི་ལ་སྩལ་ལགས་ཀྱིས། །བཅོམ་
ལྡན་འདི་ལ་བྱིན་གྱིས་རློབས། ཞེས་ལན་གསུམ་བརྗོད་ནས། བཅོམ་ལྡན་འདས་དཔལ་རྡོ་
རྗེ་སེམས་དཔས་རིག་པ་འཛིན་པ་འདི་རྣམས་ཀྱི་སྡིག་སྒྲིབ་ཉེས་ལྟུང་དྲི་མའི་ཚོགས་ཐམས་
ཅད་བྱང་ཞིང་དག་པར་བྱིན་གྱིས་བརླབ་ཏུ་གསོལ། བྱིན་གྱིས་བརླབ་པའི་ལུང་ངོ༌། །དེ་
ལྟར་སྒོམ་བཟླས་ཀྱི་ལུང་ཐོབ་ཕྱིན་ཆད་མ་ཆག་པར་བྱ་སྙམ་པས་འདིའི་རྗེས་ཟློས་ལན་
གསུམ་མཛོད། གཙོ་བོས་ཇི་ལྟར་སོགས་ལན་གསུམ། གཏང་རང་གི་མཎྜལ། དེང་ནས་
སོགས་སྤྱི་ལྟར་བྱས་ལ་རང་གནས་སུ་གཏང༌། རྗེས་ཆོག་གཞན་གང་ཡང་མི་དགོས་སོ། །


སློབ་
འདི་ནི་རྒྱལ་ཚབ་དམ་པ་ཀུན་དགའ་དབང་ཕྱུག་གི་ཡིག་ཆ་ལྟར་བཀོད་པ་ཡིན་གྱི།
བཤད་ཀྱི་ཟིན་བྲིས་ཞིག་ལ་ཅུང་ཟད་མི་འདྲ་བ་ཞིག་འབྱུང་མོད་ཕྱག་ལེན་ལ་ཡོད་མེད་
བརྟག་གོ། །དེ་དག་གིས་ནི་མ་རྒྱུད་ཀྱི་ཕྱོགས་གང་ལའང་སྦྱར་རུང་གི་ཆོ་ག་ཚང་བར་
བཤད་ཟིན་ཏོ། །ཞར་བྱུང་བདེ་མཆོག་གི་རྣལ་འབྱོར་ལ་མོས་པ་ཆེ་བ་རྣམས་ཀྱིས་གོང་སྨོས་
རྡོ་རྗེ་མཁའ་འགྲོའི་རྒྱུད་ལྟར་བུམ་ཆོག་བྱེད་ན། བདག་བསྐྱེད་ལཱུ་ནག་དྲིལ་གསུམ་སོགས་
རང་གཙོ་བོར་གང་ལ་བྱེད་པ་དེས་བྱ། མདུན་དུ་བུམ་པ་བཅུད་ལྡན་གྱི་ནང་དུ་སོ་སོའི་
313

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།
དབང་ཆོག་ལྟར། མངོན་བྱང་ནས་བཟུང་རིགས་བདག་གི་རྒྱས་འདེབས་པའི་པར་སོ་སོའི་
དཀྱིལ་ཆག་ལྟར། དཀྱིལ་འཁོར་གྱི་གཙོ་བོ་ཞལ་ཕྱག་ཡོངས་རྫོགས་སུ་བསྐྱེད་པའི་ཞོར་ལ་བུམ་པའི་སྟེང་གི་
རྡོ་རྗེའི་ལྟེ་བར་ཡང་སྐད་ཅིག་གིས་གཙོ་བོ་ཡབ་ཡུམ་ཞིག་གསལ་གདབ་བོ། །མཆོད་བསྟོད་
བཟླས་དམིགས་བཅས་རང་རང་གཞུང་ལྟར་ལ་སྔགས་ཧེ་རུ་ཀའི་ཡིག་བརྒྱ་ཁོ་ན་མང་དུ་
བཟླ། མཐར་མཆོད་བསྟོད་སོགས་བྱས་ནས་ལྟ་འོད་དུ་བཞུ། རང་གཞན་ལ་ཁྲུས་བྱེད་ཚུལ་
སྔར་སྨོས་པ་ལྟར་རམ་བསྒྲུབ་བྱ་ལ་བྱེད་ཚེ་ཅུང་ཟད་སྤྲོས་པ་ལ་དགའ་ན།
སྦྱང་བ་གསུམ་

འཇུག་པའི་སྐབས་བཞིན་བྱ་རུང་སྟེ། དེ་ལ་དང་པོ་བགེགས་སྦྱང་བ་ནི། ཞི་བས་སྦྱང་བ་དང་།
ཞི་དྲག་ཕྱེད་མས་སྦྱང་བ་ནི་དབང་ཆོག་ལྟར་དང་། དྲག་པོའི་སྦྱང་བའི་སྐབས་སུ། འདིར་རྡོ་
རྗེའི་སློབ་མ་རྣམས་ཕྱག་རྒྱ་ཆེན་པོའི་ཡེ་ཤེས་སྒྲུབ་པ་ལ་བར་དུ་གཅོད་པར་བྱེད་པའི་
སོགས་ཀྱང་འདྲ། གཉིས་པ་སྡིག་པ་སྦྱང་བ་ནི་དབང་ཆོག་ལྟར་རམ། སྤྲོ་ན། ཐབ་ཏུ་ཟ་བྱེད་
རྡོ་རྗེ་མཁའ་འགྲོ་
རྡོ་རྗེ་མཁའ་འགྲོ་ཡན་ལག་བཞིས་བསྐྱེད་ནས་མཆོད་བསྟོད་བྱ། ཁྱེད་རྣམས་ཀྱི་རྐང་
མཐིལ་དུ་རླུང་སོགས་ཀྱི་དམིགས་པ་སློབ་མ་ལ་ཕོག་སྟེ་སྔགས་ཀྱིས་ཏིལ་མང་དུ་དབུལ།
སླར་ཡང་མཆོད་བསྟོད་དང་གཤེགས་གསོལ་བྱ་སྟེ། ངོར་ཆེན་གྱི་ཡིག་ཆའི་སྟེང་ནས་བྱེད་
རྒྱུའི་རྩིས་ཡིན། འདི་ལ་གཟུངས་དཔལ་བས་བདག་བསྐྱེད་ཀྱི་སྔགས་ཡིག་བརྒྱ་བཟླས་
ནས་ཡིག་བརྒྱའི་སྦྱིན་སྲེག་ཅེས་ཀྱང་གསུང་འདུག་གོ། །
གསུམ་པ་དྲི་མ་སྦྱོང་བ་ནི། སློབ་དཔོན་ཧེ་རུ་ཀར་གསལ་བའི་སོགས་ནས་བྱིང་
རྒོད་ཀྱི་དབང་དུ་གྱུར་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ་ཞེས་པའི་བར་གྱིས་ཁྲུས་བྱས་ལ་བཀྲ་
ཤིས་ཀྱི་ཚིགས་བཅད་ཅི་རིགས་ཞིག་བརྗོད་དོ། །གོང་འོག་གི་ཁྲུས་ཆོག་འདི་གཉིས་ཀ་
བསྒྲུབ་བྱ་བདེ་ཀྱེ་སོགས་རྣལ་འབྱོར་བླ་མེད་ཀྱི་དམ་ཚིག་ཐོབ་པ་ཁོ་ན་ལ་བྱ་རྒྱུ་ཡིན་ནོ། །
རྟེན་གསུམ་ལ་ཁྲུས་གསོལ་ན་སྤྱི་ལྟར་ལས་འདོན་བྱ་ལྷག་པོ་ཅིའང་མེད། སྲུང་མ་གྲིབ་
ཀྱིས་ཕོག་ནས་རང་ལ་མི་འདོད་པ་སྣ་ཚོགས་བྱུང་ན་མགོན་ཁང་སོགས་སུ་ཚིགས་བཅད་
314

དཔལ་རྡོ་རྗེ་སེམས་དཔའ་ཧེ་རུ་ཀའི་སྒོམ་བཟླས་ཡན་ལག་དང་བཅས་པ་བྱིན་རླབས་ཟླ་ཞུན་གྱི་ཆུ་བོ།

དང་ཡིག་བརྒྱ་སྤེལ་བས་ཁྲུས་གསོལ་ན་ལེགས་ཏེ། གདོང་བཞི་པའི་དངུལ་བྲེ་མཪ་མགོན་
པོའི་བསང་བ་ཞེས་པའི་ཁྲུས་ཆོག་དམིགས་ཀྱིས་བསལ་བ་ཞིག་ཀྱང་ཡོད་པས་སོ།
།རིང་
ནས་བསགས་པའི་སྒྲིབ་ཀུན་སྦྱང་སླད་དུ། །རིགས་ལྔའི་བདག་པོའི་ཐུགས་རྗེ་ཡུལ་ཉིད་ལ། །
འཇུག་པའི་ཡེ་ཤེས་ཟླ་ཞུན་རྣམ་པ་རུ། །འབེབས་པ་ཡི་གེ་བརྒྱ་པའི་མཐུ་ཁོ་ན། །དེ་སླད་
རྒྱུད་དོན་མན་ངག་གིས་བཀྲལ་བའི། །ཉམས་ལེན་སྙིང་པོར་དྲིལ་བའི་བསོད་ནམས་རྒྱུན། །
བྱང་ཆུབ་སྤྱོད་པའི་རྒྱ་མཚོ་ཆེར་སིམ་སྟེ། །ཐོག་མཐའ་མེད་པའི་སེམས་དཔའ་མྱུར་འགྲུབ་
ཤོག །
ཅེས་དཔལ་རྡོ་རྗེ་སེམས་དཔའ་ཧེ་རུ་ཀའི་སྒོམ་བཟླས་ཡན་ལག་དང་བཅས་པ་བྱིན་རླབས་ཟླ་ཞུན་གྱི་ཆུ་བོ་ཞེས་བྱ་
བ་འདི་ནི། ཁྱབ་བདག་ཆོས་དབྱིངས་གསུང་གི་དབང་ཕྱུག་རྡོ་རྗེ་སློབ་དཔོན་གྱི་སྒྱུ་འཕྲུལ་དུ་བཞེངས་པ་མཆོག་གི་ཞལ་སྔ་
ནས། དངོས་གྲུབ་རྒྱ་མཚོའི་སྣོད་དུ་འོས་པའི་སྐལ་བཟང་རྣམས་ཀྱི་འདོད་པ་འཇོ་བའི་སྒྲུབ་ཐབས་ཀུན་ལས་བཏུས་པའི་པུསྟ་
ཀཿགསར་སྒྲིགས་གྲུབ་པའི་ངོ་མཚར་གྱི་ལྟས་མོ་བློ་གྲོས་ཀྱི་ར་བར་མི་ཤོང་བ་མངོན་དུ་གྱུར་པའི་ཚེ། །འདི་སྐོར་ལམ་འབྲས་
པ་ལ་གྲགས་ཆེ་ཡང་། མ་རྒྱུད་སྤྱི་ཁྱབ་ལ་སྦྱར་རུང་གི་ཉེར་མཁོ་ཡིན་པས་ན་འཇུག་འོས་སམ་སྙམས་ནས། སྤྲང་བཙུན་མདོ་
མེད་པོ་ཝཱ་གིནྡྲ་སུ་སིདྡྷིས་འཇམ་དབྱངས་བླ་མ་ཉིད་ཀྱི་བསྟི་གནས་དང་ཉེ་བར་འཕྲལ་དུ་བྲིས་ནས་ཕུལ་བ་བྱཱ་ཤུ་བྷ་མསྟུ།། །།
315

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་གསུང་འབུམ་པོད་གསུམ་པ།